Для ўсіх гэтых прылад у майстэрні А.А.Харкевіча існуе асобны пакой. Усё тут у скрынях, як у магазіне, і кожная рэч мае сваё прызначэнне. Ёсць і адмысловыя, напрыклад, драўляны міксер — прылада накшталт рагаткі, толькі з мноствам рожкаў. Круціш паміж далонямі ручку, і рожкі адразу ўзбіваюць яечню. Салатны набор уключае ўсе неабходныя прылады: дошку для нарэзкі, міску, таўкач (калі салат з капусты, яе трэба таўкачом перацерці з соллю), лыжку і відэлец.